**Ministru kabineta noteikumu projekta „Grozījumi Ministru kabineta 2009. gada 29. septembra noteikumos Nr. 1104 „Noteikumi par valsts autoceļu un valsts autoceļu maršrutā ietverto pašvaldībām piederošo autoceļu posmu sarakstiem”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekta mērķis ir nodrošināt aktuālu informāciju par valsts autoceļu maršrutiem un valsts autoceļu maršrutā ietvertajiem pašvaldībām piederošajiem autoceļu posmiem. Noteikumi stājas spēkā 2021. gada 16. oktobrī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma „Par autoceļiem” 8. panta pirmā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2009. gada 29. septembra noteikumos Nr. 1104 „Noteikumi par valsts autoceļu un valsts autoceļu maršrutā ietverto pašvaldībām piederošo autoceļu posmu sarakstiem” (turpmāk – MK noteikumi Nr. 1104) nepieciešams veikt grozījumus, ņemot vērā valsts autoceļu un valsts autoceļu maršrutā ietverto pašvaldībām piederošo autoceļu posmu sarakstos konstatētās izmaiņas pēc ikgadējās valsts autoceļu inventarizācijas datiem, kā arī valsts autoceļu maršrutu novietojumu izmaiņām un valsts autoceļu vai to maršrutu posmu nodošanu valsts vai pašvaldību īpašumā.Ņemot vērā, ka 2020. gada 23. jūnijā stājās spēkā Administratīvo teritoriju un apdzīvoto vietu likums, kurš tika izstrādāts, lai noteiktu administratīvi teritoriālo iedalījumu, ievērojot Latvijas Republikas Saeimas 2019. gada 21. marta paziņojumā “Par administratīvi teritoriālās reformas turpināšanu” noteikto, kā arī ņemot vērā Administratīvo teritoriju un apdzīvoto vietu likuma pārejas noteikumu 2. punktu, kā arī to, ka administratīvi teritoriālās reformas ietvaros paredzēts mainīt atsevišķu administratīvo teritoriju iedalījumu un nosaukumus, noteikumu projektā paralēli ikgadējiem grozījumiem autoceļu sarakstos ietverti arī grozījumi, kas saistīti ar administratīvi teritoriālo reformu.Saskaņā ar Ministru kabineta 2021. gada 7. janvāra noteikumu Nr. 26 “Noteikumi par valsts un pašvaldību autoceļu ikdienas uzturēšanas prasībām un to izpildes kontroli” 2.7. apakšpunktu ir noteikts, ka autoceļu ikdienas uzturēšanas darbu veikšanas ziemas sezona ir laikposms no 16. oktobra līdz 15. aprīlim, līdz ar to noteikumu projektam ir jāstājas spēkā 2021. gada 16. oktobrī.Projektā ietverto grozījumu būtība:I. Precizēti autoceļa maršruta parametri (km) (inventarizācijas dati), pašvaldībām piederošie posmi un maršruta nosaukums šādiem autoceļiem:1) A12 Jēkabpils–Rēzekne–Ludza–Krievijas robeža (Terehova);2) P59 Viļāni–Ružina–Malta;3) P79 Koknese–Ērgļi;4) P80 Tīnūži–Koknese;5) P95 Jelgava–Tērvete–Lietuvas robeža (Žagare);6) V286 Kūdums–Daibe–Pīpeņi;7) V289 Pielekši–Lenči;8) V290 Lenči–Miglači;9) V294 Cēsis–Rāmuļi–Bānūži;10) V297 Strīķeļi-Rauna;11) V324 Plācis–Eiķēnu grants karjers;12) V441 Pievedceļš Birzes stacijai;13) V442 Velēna-Rīdūži;14) V711 Ilūkste–Rubanišķi–Daugavpils;15) V845 Liede–Abrupe;16) V1021 Grenctāles pienotava–Ērgļi–Mežgaļu skola–Tunkūni;17) V1130 Kaķenieki–Slagūne;18) V1272 Raņķi-Amatas;19) V1428 Jurģi–Jostas stacija–Upenieki.II. Administratīvi teritoriālās reformas ietvaros paredzēts mainīt atsevišķu administratīvo teritoriju iedalījumu un nosaukumus, kā arī precizēt valstij piederošos pilsētas posmus:1) A6 Rīga–Daugavpils– Krāslava–Baltkrievijas robeža (Patarnieki) (Koknesei tiks piešķirts pilsētas statuss);2) A7 Rīga–Bauska–Lietuvas robeža (Grenctāle) (Iecavai tiks piešķirts pilsētas statuss);3) P92 Iecava–Stelpe (Iecavai tiks piešķirts pilsētas statuss);4) P93 Jelgava–Iecava (Iecavai tiks piešķirts pilsētas statuss);5) P135 Priekule–Vaiņode (Vaiņodes novads tiks iekļauts Dienvidkurzemes novadā);6) V7 Baloži–Plakanciems–Iecava (Iecavas novads tiks iekļauts jaunveidojamā Bauskas novadā, kā arī Iecavai tiks piešķirts pilsētas statuss);7) V9 Iecava–Baldone–Daugmale (Iecavas novads tiks iekļauts jaunveidojamā Bauskas novadā, kā arī Iecavai tiks piešķirts pilsētas statuss);8) V10 Babītes stacija–Vārnukrogs (Babītes novads tiks iekļauts jaunveidojamā Mārupes novadā);9) V46 Ādaži–Garkalne (Garkalnes novads tiks iekļauts jaunveidojamā Ropažu novadā);10) V118 Staicele–Puršēni–Rozēni (Alojas novads tiks iekļauts jaunveidojamā Limbažu novadā);11) V315 Ieriķi–Ģikši (Amatas novads tiks iekļauts jaunveidojamā Cēsu novadā);12) V619 Dagda–Pauļukalns (Dagdas novads tiks iekļauts jaunveidojamā Krāslavas novadā);13) V915 Koknese–Odziena–Jāņukalns– Bērzaune (Koknesei tiks piešķirts pilsētas statuss);14) V920 Koknese–Vērene–Madliena–Suntaži (Koknesei tiks piešķirts pilsētas statuss);15) V996 Ogre–Viskāļi–Koknese (Koknesei tiks piešķirts pilsētas statuss);16) V1033 Pilsrundāle–Svitene–Klieņi (Rundāles novads tiks iekļauts jaunveidojamā Bauskas novadā);17) V1039 Iecava–Rožkalni–Irbītes (Iecavai piešķirts pilsētas statuss);18) V1040 Pievedceļš Iecavas pansionātam (Iecavai piešķirts pilsētas statuss);19) V1047 Iecava–Lambārte (Iecavai piešķirts pilsētas statuss);20) V1221 Rucava–Pape (Rucavas novads tiks iekļauts jaunveidojamā Dienvidkurzemes novadā);21) V1222 Nīca–Otaņķi–Grobiņa (Grobiņas novads tiks iekļauts jaunveidojamā Dienvidkurzemes novadā).III. Nodoti pašvaldību īpašumā šādi autoceļi:1) V994 Enkurnieki–Lāčplēsis (Ministru kabineta 2020. gada 30. jūnija rīkojums Nr. 359 “Grozījumi Ministru kabineta 2010. gada 31. maija rīkojumā Nr. 297 Par zemes vienību piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības “Privatizācijas aģentūra” personā”);2) V1005 Kundziņi–Bauska posms (Ministru kabineta 2020. gada 4. marta rīkojums Nr. 89 “Par valstij piederošā nekustamā īpašuma V1005 “Kundziņi-Bauska” posma 0,990.-1,335. km nodošanu Bauskas novada pašvaldības īpašumā”).IV. Pārņemts valsts īpašumā autoceļa V1180 Saldus–Pampāļi posms (Ministru kabineta 2019. gada 19. novembra rīkojums Nr. 575 “Par nekustamā īpašuma "V1180" Pampāļu pagastā, Saldus novadā, pārņemšanu valsts īpašumā”). |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, valsts sabiedrība ar ierobežotu atbildību „Latvijas Valsts ceļi”. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pašvaldības. |
| 2. | Tiesiskā regulējuma ietekme uz tautsaimniecību un administratīvo slogu | Saskaņā ar Ministru kabineta 2008. gada 11. marta noteikumiem Nr. 173 „Valsts pamatbudžeta valsts autoceļu fonda programmai piešķirto līdzekļu izlietošanas kārtība” pašvaldības saņem valsts mērķdotāciju pašvaldību autoceļiem, ko pašvaldības drīkst izmantot autoceļu un ielu uzturēšanai, kā arī būvniecībai. Pašvaldības, kuras tiek apvienotas administratīvi teritoriālās reformas rezultātā, saņems mērķdotāciju atbilstoši tās teritorijā esošajiem autoceļu posmiem, par ko tai pēcāk būs jāsniedz pārskats par mērķdotācijas izlietojumu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumiem Nr. 970 „Sabiedrības līdzdalības kārtība attīstības plānošanas procesā” par projekta izstrādi tika informēti sabiedrības pārstāvji, ievietojot paziņojumu par līdzdalības iespējām tiesību akta izstrādes procesā Satiksmes ministrijas tīmekļa vietnē 2020. gada 13. novembrī.<https://www.sam.gov.lv/lv/grozijumi-ministru-kabineta-2009-gada-29-septembra-noteikumos-nr-1104-noteikumi-par-valsts-autocelu-un-valsts-autocelu-marsruta-ietverto-pasvaldibam-piederoso-autocelu-posmu-sarakstiem> |
| 2. | Sabiedrības līdzdalība projekta izstrādē | Atbilstoši Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 7.4.1 apakšpunktam, sabiedrībai tika dota iespēja rakstiski sniegt viedokli par noteikumu projektu tā izstrādes stadijā. |
| 3. | Sabiedrības līdzdalības rezultāti | Nav saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija, valsts sabiedrība ar ierobežotu atbildību „Latvijas Valsts ceļi”, pašvaldības. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Satiksmes ministrs T. Linkaits

Vīza: valsts sekretāre I. Stepanova

K. Grieze, 67028207

Klavs.Grieze@sam.gov.lv